Nuwun, Kanthi kinurmatan Ketua OSIS sarta kabeh para kanca pengurus OSIS sing sutresna. Minangka pranatacara aku njaluk lilah ngandharake acara rapat ing rapat OSIS iki. Nanging sadurunge ayo padha ngaturake puji syukur mring Gusti kang Maha Welas lan Asih kang wis paring kanugrahan marang kita kabeh. Mungguh acara sing bakal dirembug karantam kaya mangkene : Sepisan, pambuka Kaping pindho, tanggap wacana ketua OSIS Dene acara kang kaping telu, ndhapuk panitya inti study tour, Kaping papat, usul-usul saka para kanca. Sing pungkasan, panutup. Mangkono mau para kanca, rantamaning acara rapat ing dina iki. Mangga enggal diwiwiti supaya enggal bisa rampung. Ngancik acara sepisan, pambuka mangga diwiwiti kanthi kanthi ndedonga manut agamane dhewe-dhewe supaya rapat bisa lancar lan kasil karo ancas tujuanane. Ndedong kawiwitan. ————————-ndonga —————————- Matur nuwun, ……………… (cukup) Acara kapindho, tanggap wacana dening ketua OSIS. Katur Mbak Aji Sukmawati, sumangga. ————————tanggap wacana ——————– Mangkono mau tanggap wacana saka ketua OSIS , muga-muga kita bisa nindakake. Amin. Sabanjure kita bakal ndhapuk panitya inti study tour . Kanggo ndhapok panitya inti,Wektu sacukupe dakaturake Mas Bayu Putra minangka wakil ketua OSIS. Sumangga. ————————ndhapuk panitya inti ———————– Para pengurus OSIS sing sutresna. Panitiya inti wis kadhapuk kanthi rancag. Aku ndherek mangayubagya, muga-muga bisa nindakake tugase kanthi becik, satemah study tour bisa kaleksanan kanthi sukses. Acara sabanjure usul, panemu, pamrayoga lan liya-liyane. Sinambi nampa usulan , para kanca kang wis nampa nyamikan lan unjukan mangga didhahar lan diunjuk kanthi mardika. Sumangga kanca-kanca sing padha usul, bakal dicathet dening sekretaris inti. Rembugan usul dipimpin dening ketua inti anyar sing lagi wae kadhapuk, sumangga. ———————–usul-usul ————————– Kanthi muji syukur rapat bisa rampung lan ndhapuk panitya inti study tour. Sabanjure panitya inti duwe tugas matur marang Pak Andri Sulistya minangka pembimbing OSIS, kepriye mungguh kiprah sanjure. Tumrap panitya inti, aku minangka wakile para kanca lan siswa ngaturake sugeng makarya. Para kanca kanthi pamuji syukur marang Gusti kanthgi ati seneng lan bombong acara rapat wis kaleksanan. Aku minangka pranatacara yen ana atur kang ora nyenengake utawa ora runtut ukara kang dakaturake aku nyuwun pangapura. Sadurunge katutup mangga panitya inti maju ngadeg jajar saperlu nampa jawat asta pinangka tanda pangayubagya saka para kanca. Sumangga acara ditutp kanthi pamuji syukur manut tatacara agamane dhewe-dhewe. Sumangga. —————————donga panutup ———————- Matur nuwun. Cengkorangan (krangka) wicara pranatacara 1. Salam pamuka 2. Sapa aruh marang tamu sing rawuh 3. Ngajak muji syukur mring Gusti 4. Maca rantamaning acara 5. Nglantarake acara/adicara mbaka sawiji kanthi wijang 6. Mungkasi acara/adicara, kanthi njaluk pangapura yen ana lupute nalika ngayahi dadi pranatacara 7. Salam panutup Tembung-tembung wigati ing teks wicara pranatacara: pranatacara = wong kang nglumatarake sawijining adicara rantaman = rancangan sih sutresna = kang di